**განმარტებითი ბარათი**

**საქართველოს კანონის პროექტზე**

**„საქართველოს 2021 წლის სახელმწიფო ბიუჯეტის შესახებ“**

**საქართველოს კანონში ცვლილების შეტანის თაობაზე“**

**ა) ზოგადი ინფორმაცია კანონპროექტის შესახებ:**

**ა.ა) კანონპროექტის მიღების მიზეზი:**

**ა.ა.ა) პრობლემა რომლის გადაჭრასაც მიზნად ისახავს კანონპროექტი:**

2020 წელს ახალი კორონავირუსის გავრცელებამ მნიშვნელოვანი რყევები გამოიწვია გლობალურ ეკონომიკაში. ბუნებრივია პანდემიამ ეკონომიკური რეცესია გამოიწვია საქართველოშიც, რის შედეგადაც მივიღეთ რეალური ეკონომიკური კლება 6,8%-ის ოდენობით.

 „საქართველოს 2021 წლის სახელმწიფო ბიუჯეტის შესახებ“ საქართველოს კანონი დამტკიცდა გასული წლის დეკემბერში, რა დროსაც საქართველოში ახალი კორონავირუსის COVID-19 გავრცელების მაჩვენებელი ყველაზე მაღალ ნიშნულზე იყო და შესაბამისად მნიშვნელოვანი შეზღუდვები მოქმედებდა, რაც დიდ გავლენას ახდენდა ეკონომიკის განვითარებაზე.

 2020 წლის ბოლოსთვის არსებული ვითარების გათვალისწინებით ეკონომიკის მყისიერი აღდგენის მოლოდინები არ არსებობდა და 2021 წლის ბიუჯეტიც დაიგეგმა მეტწილად პანდემიის მართვისა და მისი გავრცელების შესაკავებლად დაწესებული შეზღუდვების ეფექტის ნაწილობრივ გასანეიტრალებლად. ბიუჯეტი, შეზღუდული ფისკალური რესურსის მიუხედავად, ითვალისწინებდა მოსახლეობის და ბიზნესის მხარდამჭერი პროგრამების და ჯანმრთელობის დაცვის ღონისძიებების დაფინანსებას.

 2021 წელი საკმაოდ მძიმე ეკონომიკური ტენდენციებით დაიწყო და იანვარში რეალური ეკონომიკის კლებამ 11,5%, ხოლო თებერვალში 5,1% შეადგინა. ეკონომიკური განვითარების ტენდენციებში დადებითი დინამიკა პირველად მარტში დაფიქსირდა, თუმცა ჯამურად, პირველ კვარტალში ეკონომიკური კლების მაჩვენებელმა 4,1% შეადგინა.

 ეკონომიკური პარამეტრები რადიკალურად შეიცვალა აპრილიდან, რა დროსაც მნიშვნელოვნად გაიზარდა ექსპორტ-იმპორტის, დღგ-ის გადამხდელ საწარმოთა ბრუნვების, საფინანსო სექტორის ზრდის, წმინდა ფულადი გზავნილების და სხვა ეკონომიკური მაჩვენებლები.

 დადებითი ეკონომიკური ტენდენციების გათვალისწინებით, მიმდინარე წლის ივლისში განახლდა მაკროეკონომიკური პროგნოზები და განხორციელდა ცვლილებები 2021 წლის ბიუჯეტში.

განახლებული პროგნოზების საბაზისო სცენარის მიხედვით:

* ეკონომიკური ზრდის პროგნოზი 4,3%-დან გაიზარდა 7,7%-მდე;
* მთლიანი შიდა პროდუქტის დეფლატორი 3,8%-ის ნაცვლად განისაზღვრა 7,5%-ის ოდენობით;
* მთლიანი შიდა პროდუქტის ნომინალური მაჩვენებელი 53,4 მლრდ ლარიდან გაიზარდა 57,2 მლრდ ლარამდე;
* ბიუჯეტის დეფიციტი 7,6%-დან შემცირდა 6,9%-მდე;
* მთავრობის ვალის მაჩვენებელი 60,8%-დან შემცირდა 54,6%-მდე.

საბიუჯეტო ცვლილებები და განახლებული პროგნოზები ეფუძნებოდა 5 თვის მონაცემებს, თუმცა პროგნოზირებულზე მაღალი ეკონომიკური ზრდის ტემპები შენარჩუნდა შემდგომ პერიოდშიც და 9 თვის წინასწარი მაჩვენებლების მიხედვით რეალურმა ეკონომიკურმა ზრდამ 11,3% შეადგინა.

ზემოაღნიშნულის გათვალისწინებით, 2021 წლის ეკონომიკური ზრდის განახლებული პროგნოზი განისაზღვრა 10,0%-ის ოდენობით.

განვლილი პერიოდის ფაქტიური მაჩვენებლების და არსებული ტენდენციების გათვალისწინებით, 2021 წელს მთლიანი შიდა პროდუქტის დეფლატორის საპროგნოზო მაჩვენებელი 8,0%-ს შეადგენს.

ეკონომიკური პარამეტრების პროგნოზების ზრდიდან გამომდინარე, გაიზარდა ნომინალური მთლიანი შიდა პროდუქტის პროგნოზიც და მიმდინარე წლის ივლისში პროგნოზირებული 57,2 მლრდ ლარის ნაცვლად, განახლებულ მაკროეკონომიკურ სცენარში პროგნოზირებულია 58,7 მლრდ ლარის ოდენობით.

აღსანიშნავია, რომ წარმოდგენილი მაკროეკონომიკური პარამეტრები სრულ თანხვედრაშია 2022 წლის ბიუჯეტის გადამუშავებული ვარიანტის პარამეტრებთან.

როგორც ზემოთმოცემული ეკონომიკური პარამეტრებიდანაც ჩანს, ეკონომიკური აღდგენა საქართველოში საკმაოდ სწრაფი ტემპით მიმდინარეობს, რისი ერთ-ერთი მნიშვნელოვანი ხელშემწყობი ფაქტორია პანდემიის თანმდევი ეკონომიკური შეზღუდვების მინიმიზება, თუმცა მეორე მხრივ შეზღუდვების მინიმიზების და ვაქცინაციის დაბალი ტემპის პირობებში, ვირუსის გავრცელება შენარჩუნდა საკმაოდ მაღალ მაჩვენებელზე, რამაც დღის წესრიგში დააყენა მოსახლეობის მკურნალობისთვის დამატებითი თანხების გამოყოფის აუცილებლობა, მიუხედავად იმისა, რომ ივლისში განხორციელებული საბიუჯეტო ცვლილებებით პანდემიასთან დაკავშირებული ჯანდაცვის ხარჯებისთვის დამატებით 450,0 მილიონ ლარამდე რესურსი გამოიყო.

აღნიშნული თანხის ფარგლებში, პანდემიის სამართავად ჰოსპიტალურ სექტორში წლის მეორე ნახევარში, გათვალისწინებული იყო საშუალოდ 4500 საწოლის დაფინანსება, თუმცა რეალურად ამ საჭიროებამ რიგ შემთხვევებში 9000-ს გადააჭარბა, რამაც აუცილებელი გახადა დამატებითი თანხების გამოყოფა.

**ა.ა.ბ) არსებული პრობლემის გადასაჭრელად კანონის მიღების აუცილებლობა:**

 ნორმატიულ აქტში ცვლილების (ცვლილების (ცვლილებების) ან/და დამატების (დამატებების) შეტანა ხდება მხოლოდ იმავე სახის ნორმატიული აქტით, შესაბამისად „საქართველოს 2021 წლის სახელმწიფო ბიუჯეტის შესახებ“ საქართველოს კანონში ცვლილება უნდა განხორციელდეს კანონით.

**ა.ბ) კანონპროექტის მოსალოდნელი შედეგი:**

 2021 წლის სახელმწიფო ბიუჯეტის შემოსულობებისა და გადასახდელების დაზუსტება, რის შემდგომაც უზრუნველყოფილი იქნება პანდემიასთან დაკავშირებული ჯანდაცვის ხარჯების სრულყოფილი დაფინანსება.

 **ა.გ) კანონპროექტის ძირითადი არსი:**

 „საქართველოს საბიუჯეტო კოდექსის“ მე-40 მუხლის შესაბამისად, საქართველოს სახელმწიფო ბიუჯეტის შემოსულობებისა და გადასახდელების დაზუსტება.

# **ძირითადი მაკროეკონომიკური და ფისკალური მაჩვენებლები**

 განახლებული მაკროეკონომიკური პარამეტრების მიხედვით, 2021 წლის რეალური ეკონომიკური ზრდის პროგნოზი განისაზღვრება 10%-ის, ხოლო მთლიანი შიდა პროდუქტის დეფლატორი 8%-ის ოდენობით.

 2021 წლისთვის განახლებული ნომინალური მთლიანი შიდა პროდუქტის მაჩვენებელი შეადგენს 58,7 მლრდ ლარს, ნაცვლად გასული ივლისის პროგნოზით არსებული 57,2 მლრდ ლარისა.

„ეკონომიკური თავისუფლების შესახებ“ საქართველოს ორგანული კანონით განსაზღვრულ პარამეტრებთან მიმართებაში გასათვალისწინებელია, რომ:

* დეფიციტი კვლავ რჩება კანონით გათვალისწინებულ ზღვარზე (3%) მაღლა და 2021 წელს სახელმწიფოს ერთიანი ბიუჯეტის უარყოფითი მთლიანი სალდო შეადგენს 3 928.0 მლნ ლარს, რაც პროგნოზირებული მთლიანი შიდა პროდუქტის (მშპ-ის) 6.7%-ია (თავდაპირველი გეგმით გათვალისწინებული იყო 7.7%) და კანონმდებლობით დადგენილ ვადაში, 2023 წელს უბრუნდება 3%-ზე დაბალ ნიშნულს, ხოლო საშუალოვადიანი პერიოდის ბოლოსათვის ჩამოცდება მშპ-ის 2.5%-ს;
* 2021 წლის ბოლოსთვის საქართველოს მთავრობის ვალისთვის დადგენილი ზღვრული მოცულობა აღარ აჭარბებს კანონით განსაზღვრულ 60%-იან ზღვარს და მშპ-ის 53,1%-ია, მათ შორის მთავრობის ვალი შეადგენს 52,5%, ხოლო საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულება (2020 წლის 31 დეკემბრის მდგომარეობით), საორიენტაციო შეფასებით მშპ-ის 0.6%-ია.

# **ნაერთი ბიუჯეტის შემოსულობები**

 დაგეგმილთან შედარებით მაღალი ეკონომიკური ტენდენციები შესაძლებლობას იძლევა ნაერთი ბიუჯეტის საგადასახადო შემოსავლები გაიზარდოს 349,3 მლნ ლარით და განისაზღვროს 13 271,3 მლნ ლარის ოდენობით.

გადასახადების გაზრდილი მაჩვენებლიდან 300,0 მლნ ლარი მიიმართება სახელმწიფო ბიუჯეტში, ხოლო 49,3 მლნ ლარი მუნიციპალიტეტების ბიუჯეტებში;

 წარმოდგენილი ცვლილებებით არ იცვლება შემოსავლის სხვა წყაროები, ასევე უცვლელია არაფინანსური და ფინანსური აქტივების კლებით მისაღები შემოსავლის მოცულობა.

 რაც შეეხება ვალის აღებას, აღნიშნული მაჩვენებელი მცირდება 133,9 მლნ ლარით და განისაზღვრება 4 990,1 მლნ ლარის ოდენობით.

# **სახელმწიფო ბიუჯეტის შემოსულობები**

წარმოდგენილი პროექტის მიხედვით საქართველოს 2021 წლის სახელმწიფო ბიუჯეტის **შემოსულობების** ჯამური მაჩვენებელი იზრდება 166,1 მლნ ლარით და შეადგენს 18 099,1 მლნ ლარს, მათ შორის:

* **შემოსავლები - 12 549.0 მლნ ლარი**, რაც დამტკიცებულ გეგმასთან შედარებით გაზრდილია 300,0 მლნ ლარით. აღნიშნული ზრდა მთლიანად საგადასახადო შემოსავლების ზრდის ხარჯზეა, რომლის მობილიზება შესაძლებელი გახდა დაგეგმილთან შედარებით მაღალი ეკონომიკური პარამეტრების შედეგად;
	+ **საგადასახადო შემოსავლების** განახლებული გეგმა შეადგენს 11 362.6 მლნ ლარს, მათ შორის:
		- **საშემოსავლო გადასახადის** საპროგნოზო მაჩვენებელი განისაზღვრება 3 500.0 მლნ ლარით (იზრდება 95.0 მლნ ლარით)
		- **მოგების გადასახადის** საპროგნოზო მაჩვენებელი განისაზღვრა 1 001.0 მლნ ლარით (იზრდება 50,0 მლნ ლარით);
		- **დამატებული ღირებულების გადასახადის** საპროგნოზო მაჩვენებელი განისაზღვრა 4 807,4 მლნ ლარით (იზრდება 60,8 მლნ ლარით);
		- **აქციზის** საპროგნოზო მაჩვენებელი განისაზღვრა 1 825.0 მლნ ლარის ოდენობით (იზრდება 25.0 მლნ ლარით);
		- **იმპორტის** გადასახადის საპროგნოზო მაჩვენებელი განისაზღვრა 81.3 მლნ ლარით (იზრდება 1,3 მლნ ლარით);
		- **სხვა გადასახადის** საპროგნოზო მაჩვენებელი განისაზღვრება 148,0 მლნ ლარით (იზრდება 68.0 მლნ ლარით).
* **ვალდებულებების ზრდის** სახით მისაღები სახსრები განისაზღვრება 4 990,1 მლნ ლარის ოდენობით, რაც 133.9 მლნ ლარით ნაკლებია დამტკიცებულ მჩვენებელზე, მათ შორის:
	+ საშინაო ფასიანი ქაღალდების წმინდა გამოშვება განისაზღვრება (-300,0) მლნ ლარით, ანუ დაგეგმილია საშინაო ვალის შემციირება;
	+ საინვესტიციო კრედიტების მაჩვენებელი შეადგენს 1 376,9 მლნ ლარს;
	+ საბიუჯეტო დახმარების სახით მისაღები კრედიტების მაჩვენებელი შეადგენს 3 913,2 მლნ ლარს.

# **სახელმწიფო ბიუჯეტის გადასახდელები (ასიგნებები)**

წარმოდგენილი ცვლილებით სახელწიფო ბიუჯეტის ასიგნებები ჯამურად შეადგენს 19 976,1 მლნ ლარს, რაც დამტკიცებული გეგმასთან შედარებით გაზრდილია 297,4 მლნ ლარით. ზრდა ძირითადად გამოწვეულია COVID-19-თან დაკავშირებული ჯანდაცვის ხარჯების დასაფინანსებლად:

**საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს** ასიგნებები განისაზღვრა 6 468,9 მლნ ლარით, რაც დამტკიცებულ ბიუჯეტთან შედარებით გაზრდილია 376,0 მლნ ლარით. აღნიშნული ზრდა მთლიანად წარმოადგენს პანდემიასთან დაკავშირებული ხარჯების დაფინანსებას, რაც მოიცავს საწოლების მობილიზებას, ინფიცირებულთა მკურნალობას, ტესტირების ხარჯებს და პანდემიის მართვაში ჩართული სამედიცინო პერსონალის დანამატების ანაზღაურებას, ასევე ვაქცინაციის მოცვის გაზრდისთვის წამახალისებელი პროგრამის დაფინანსებას (60 წლის და მეტი ასაკის პირთა ანაზღაურება ვაქცინაციის შემთხვევაში) აღსანიშნავია, რომ დამატებით გამოყოფილი თანხიდან 250,0 მლნ ლარამდე არის უკვე შესრულებული სამუშაოების ანაზღაურება.

**საქართველოს თავდაცვის სამინისტროს** ასიგნებები2021 წლის დამტკიცებულ გეგმასთან შედარებით იზრდება 60.0 მლნ ლარით და განისაზღვრება 990.0 მლნ ლარის ოდენობით. ზრდა გათვალისწინებულია თავდაცვის უწყებაში წარმოქმნილი დეფიციტის დასაფინანსებლად. აღსანიშნავია, რომ სამინისტროს და კომიტეტის მხრიდან 100,0 მლნ ლარამდე თანხის დამატების მოთხოვნა დაყენებული იყო ივლისში განხორციელებული საბიუჯეტო ცვლილებების დროსაც, თუმცა იმ პერიოდში არსებული ფისკალური რესურსის გათვალისწინებით დაემატა მხოლოდ 30,0 მლნ ლარი;

**დაგროვებითი საპენსიო სქემის ფარგლებში** სახელმწიფოს ვალდებულებების დასაფინანსებლად გამოყოფილი ასიგნებები ზრდება 16,0 მლნ ლარით და შეადგენს 236,0 მლნ ლარი. აღნიშნული ზრდა გამოწვულია ქვეყანაში შრომის ანაზღაურების დაგეგმილთან შედარებით მაღალი ზრდით, რაც ასევე აისახა საშემოსავლო გადასახადის მობილიზებაზეც;

**საქართველოს ეკონომიკისა და მდგრადი განვითარების სამინისტროს** ასიგნებები 2021 წლის დამტკიცებულ გეგმასთან შედარებით მცირდება 57,9 მლნ ლარით და განისაზღვრება 585,2 მლნ ლარის ოდენობით. შემცირება გათვალისწინებულია შემდეგი მიმართულებებით:

* „მეწარმეობის განვითარება“ პროგრამის ფარგლებში, საკრედიტო საგარანტიო სქემისთვის გამოყოფილი თანხა მცირდება 35.0 მლნ ლარით და განისაზღვრება 59,0 მლნ ლარის ოდენობით. აღნიშნული გამოწვეულია იმ გარემოებით, რომ ბენეფიციარებს სესხის პროცენტის სუბსიდირებასთან ერთად საგარანტიო ფონდის გამოყენების შესაძლებლობა მიეცათ 1 სექტემბრიდან ამოქმედებული ახალი უნივერსალური ინდუსტრიული პროგრამის ფარგლებში, რომელიც მიმდინარე წელს, დროის მცირე მონაკვეთის გათვალისწინებით ჯერ კიდევ არ არის აქტიურ ფაზაში. ძირითადი მოთხოვნა ჯერ კიდევ არის მანამდე არსებულ ინდუსტრიულ მიმართულებაზე, რომლის ფარგლებშიც მიმდინარე წელს განხორციელდა 474,0 მლნ ლარამდე ინვესტიცია;
* დასახლებული პუნქტების ინტერნეტიზაციის პროგრამის ასიგნებები (Log-in Georgia-WB) მცირდება 22,6 მლნ ლარით, რაც გამოწვეულია პროექტის ფარგლებში გამოცხადებული ტენდერების უარყოფითი შედეგების დასრულებით;

**საერთო სასამართლოებისთვის** გამოყოფილი ასიგნებები მცირდება 12,0 მლნ ლარით. გამართული კონსულტაციების შემდგომ გამოიკვეთა, რომ ახალი შენობის მშენებლობისთვის გამოყოფილი თანხის ათვისება მიმდინარე წლის ბოლომდე ვერ მოხდება და შესაბამისად შესაძლებელია აღნიშნული თანხის შემცირება;

ძირითადად სავალუტო კურსების და სპროცენტო განაკვეთების ცვლილების შედეგად **სახელმწიფო ვალების მომსახურებისა და დაფარვისთვის** გათვალისწინებული ასიგნებები ჯამში მცირდება 85,0 მლნ ლარით, მათ შორის:

* საშინაო ვალის მომსახურება მცირდება - 20,0 მლნ ლარით;
* საგარეო ვალის მომსახურება მცირდება 50,0 მლნ ლარით;
* საგარე ვალის დაფარვა მცირდება 15,0 მლნ ლარით;

**მუნიციპალიტეტების დაფინანსება**

გასათვალისწინებელია, რომ დაგეგმილთან შედარებით მაღალი ეკონომიკური ზრდის და შესაბამისად გაზრდილი საგადასახადო შემოსავლების პროგნოზებიდან გამომდინარე მუნიციპალიტეტები, საქართველოს კანონმდებლობით გათვალისწინებული დღგ-ის გაზრდის შედეგად მიიღებენ 1 127,7 მლნ ლარს, რაც 14,3 მლნ ლარით აღემატება თავდაპირველ პროგნოზს:

| **მუნიციპალიტეტების დასახელება** |  **დამატებული ღირებულების გადასახადის განაწილება** |
| --- | --- |
|  **დღგ-ის 19%-ის განაწილება** |  **დღგ-ის საორიენტაციო მოცულობა (ათასი ლარი)** |
| ქალაქ თბილისის მუნიციპალიტეტი | 45,32% | 511 037,4 |
| ქალაქ ბათუმის მუნიციპალიტეტი | 4,21% | 47 427,8 |
| ქობულეთის მუნიციპალიტეტი | 1,22% | 13 722,4 |
| ხელვაჩაურის მუნიციპალიტეტი | 0,84% | 9 455,3 |
| ქედის მუნიციპალიტეტი | 0,80% | 9 011,9 |
| შუახევის მუნიციპალიტეტი | 0,03% | 368,7 |
| ხულოს მუნიციპალიტეტი | 0,28% | 3 200,5 |
| ახმეტის მუნიციპალიტეტი | 0,86% | 9 713,1 |
| გურჯაანის მუნიციპალიტეტი | 1,13% | 12 697,5 |
| დედოფლისწყაროს მუნიციპალიტეტი | 0,18% | 2 042,5 |
| თელავის მუნიციპალიტეტი | 1,42% | 15 992,1 |
| ლაგოდეხის მუნიციპალიტეტი | 1,04% | 11 700,1 |
| საგარეჯოს მუნიციპალიტეტი | 1,03% | 11 586,2 |
| სიღნაღის მუნიციპალიტეტი | 0,49% | 5 559,4 |
| ყვარელის მუნიციპალიტეტი | 0,54% | 6 041,5 |
| ქალაქ ქუთაისის მუნიციპალიტეტი | 3,48% | 39 235,5 |
| ჭიათურის მუნიციპალიტეტი | 0,98% | 11 053,0 |
| ტყიბულის მუნიციპალიტეტი | 0,47% | 5 313,7 |
| წყალტუბოს მუნიციპალიტეტი | 1,03% | 11 624,0 |
| ბაღდათის მუნიციპალიტეტი | 0,56% | 6 304,2 |
| ვანის მუნიციპალიტეტი | 0,58% | 6 484,7 |
| ზესტაფონის მუნიციპალიტეტი | 1,15% | 12 960,2 |
| თერჯოლის მუნიციპალიტეტი | 0,81% | 9 111,1 |
| სამტრედიის მუნიციპალიტეტი | 0,92% | 10 335,5 |
| საჩხერის მუნიციპალიტეტი | 1,21% | 13 682,5 |
| ხარაგაულის მუნიციპალიტეტი | 0,54% | 6 113,4 |
| ხონის მუნიციპალიტეტი | 0,56% | 6 304,8 |
| ქალაქ ფოთის მუნიციპალიტეტი | 0,44% | 5 012,4 |
| ზუგდიდის მუნიციპალიტეტი | 2,42% | 27 266,4 |
| აბაშის მუნიციპალიტეტი | 0,51% | 5 788,7 |
| მარტვილის მუნიციპალიტეტი | 0,81% | 9 084,7 |
| მესტიის მუნიციპალიტეტი | 0,44% | 4 935,5 |
| სენაკის მუნიციპალიტეტი | 0,86% | 9 654,2 |
| ჩხოროწყუს მუნიციპალიტეტი | 0,55% | 6 188,8 |
| წალენჯიხის მუნიციპალიტეტი | 0,63% | 7 137,9 |
| ხობის მუნიციპალიტეტი | 0,43% | 4 793,4 |
| გორის მუნიციპალიტეტი | 3,24% | 36 499,2 |
| კასპის მუნიციპალიტეტი | 0,74% | 8 381,1 |
| ქარელის მუნიციპალიტეტი | 1,03% | 11 631,3 |
| ხაშურის მუნიციპალიტეტი | 1,29% | 14 547,6 |
| ქალაქ რუსთავის მუნიციპალიტეტი | 2,82% | 31 802,8 |
| ბოლნისის მუნიციპალიტეტი | 0,11% | 1 290,5 |
| გარდაბნის მუნიციპალიტეტი | 0,25% | 2 765,4 |
| დმანისის მუნიციპალიტეტი | 0,65% | 7 284,5 |
| თეთრიწყაროს მუნიციპალიტეტი | 0,65% | 7 364,5 |
| მარნეულის მუნიციპალიტეტი | 1,52% | 17 152,6 |
| წალკის მუნიციპალიტეტი | 0,18% | 2 071,5 |
| ლანჩხუთის მუნიციპალიტეტი | 0,74% | 8 316,1 |
| ოზურგეთის მუნიციპალიტეტი | 1,45% | 16 386,9 |
| ჩოხატაურის მუნიციპალიტეტი | 0,40% | 4 456,7 |
| ადიგენის მუნიციპალიტეტი | 0,56% | 6 342,9 |
| ასპინძის მუნიციპალიტეტი | 0,09% | 977,1 |
| ახალქალაქის მუნიციპალიტეტი | 0,09% | 958,7 |
| ახალციხის მუნიციპალიტეტი | 1,13% | 12 741,2 |
| ბორჯომის მუნიციპალიტეტი | 0,13% | 1 438,0 |
| ნინოწმინდის მუნიციპალიტეტი | 0,36% | 4 112,5 |
| დუშეთის მუნიციპალიტეტი | 0,63% | 7 114,3 |
| თიანეთის მუნიციპალიტეტი | 0,54% | 6 078,0 |
| მცხეთის მუნიციპალიტეტი | 0,54% | 6 093,1 |
| ყაზბეგის მუნიციპალიტეტი | 0,01% | 129,1 |
| ამბროლაურის მუნიციპალიტეტი | 0,67% | 7 552,7 |
| ლენტეხის მუნიციპალიტეტი | 0,38% | 4 236,8 |
| ონის მუნიციპალიტეტი | 0,45% | 5 071,8 |
| ცაგერის მუნიციპალიტეტი | 0,61% | 6 911,9 |
| **სულ ჯამი** |  | **1 127 650,0** |

სახელმწიფო ბიუჯეტის ასიგნებები მხარჯავი დაწესებულებების მიხედვით შემდეგნაირად განისაზღვრება:

*/ათასი ლარი/*

| **პროგრამული კოდი** | **დასახელება** | **2021 წლის პროექტი** |
| --- | --- | --- |
|  | **სულ გადასახდელები** | **19 796 128,4** |
|  | **საქართველოს სამინისტროები** | **14 340 225,6** |
| 23 00 | საქართველოს ფინანსთა სამინისტრო | 88 900,0 |
| 24 00 | საქართველოს ეკონომიკისა და მდგრადი განვითარების სამინისტრო | 585 215,0 |
| 25 00 | საქართველოს რეგიონული განვითარებისა და ინფრასტრუქტურის სამინისტრო | 2 456 630,0 |
| 26 00 | საქართველოს იუსტიციის სამინისტრო | 296 500,0 |
| 27 00 | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო | 6 468 945,6 |
| 28 00 | საქართველოს საგარეო საქმეთა სამინისტრო | 170 700,0 |
| 29 00 | საქართველოს თავდაცვის სამინისტრო | 990 000,0 |
| 30 00 | საქართველოს შინაგან საქმეთა სამინისტრო | 780 000,0 |
| 31 00 | საქართველოს გარემოს დაცვისა და სოფლის მეურნეობის სამინისტრო | 628 575,0 |
| 32 00 | საქართველოს განათლების, მეცნიერების, კულტურისა და სპორტის სამინისტრო | 1 872 210,0 |
| 22 00 | შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი | 2 550,0 |
|  | **სხვა უწყებები** | **710 602,8** |
| 01 00 | საქართველოს პარლამენტი და მასთან არსებული ორგანიზაციები | 64 736,0 |
| 02 00 | საქართველოს პრეზიდენტის ადმინისტრაცია | 6 250,0 |
| 03 00 | საქართველოს ბიზნესომბუდსმენის აპარატი | 700,0 |
| 04 00 | საქართველოს მთავრობის ადმინისტრაცია | 16 000,0 |
| 05 00 | სახელმწიფო აუდიტის სამსახური | 16 811,0 |
| 06 00 | საქართველოს ცენტრალური საარჩევნო კომისია | 74 455,8 |
| 07 00 | საქართველოს საკონსტიტუციო სასამართლო | 4 250,0 |
| 08 00 | საქართველოს უზენაესი სასამართლო | 12 500,0 |
| 09 00 | საერთო სასამართლოები | 74 000,0 |
| 10 00 | საქართველოს იუსტიციის უმაღლესი საბჭო | 6 500,0 |
| 11 00 | სახელმწიფო რწმუნებულის ადმინისტრაცია აბაშის, ზუგდიდის, მარტვილის, მესტიის, სენაკის, ჩხოროწყუს, წალენჯიხის, ხობის მუნიციპალიტეტებსა და ქალაქ ფოთის მუნიციპალიტეტში | 890,0 |
| 12 00 | სახელმწიფო რწმუნებულის ადმინისტრაცია ლანჩხუთის, ოზურგეთისა და ჩოხატაურის მუნიციპალიტეტებში | 680,0 |
| 13 00 | სახელმწიფო რწმუნებულის ადმინისტრაცია ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონის მუნიციპალიტეტებსა და ქალაქ ქუთაისის მუნიციპალიტეტში | 790,0 |
| 14 00 | სახელმწიფო რწმუნებულის ადმინისტრაცია ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღისა და ყვარლის მუნიციპალიტეტებში | 760,0 |
| 15 00 | სახელმწიფო რწმუნებულის ადმინისტრაცია დუშეთის, თიანეთის, მცხეთისა და ყაზბეგის მუნიციპალიტეტებში | 650,0 |
| 16 00 | სახელმწიფო რწმუნებულის ადმინისტრაცია ამბროლაურის, ლენტეხის, ონისა და ცაგერის მუნიციპალიტეტებში | 640,0 |
| 17 00 | სახელმწიფო რწმუნებულის ადმინისტრაცია ადიგენის, ასპინძის, ახალციხის, ახალქალაქის, ბორჯომისა და ნინოწმინდის მუნიციპალიტეტებში | 650,0 |
| 18 00 | სახელმწიფო რწმუნებულის ადმინისტრაცია ბოლნისის, გარდაბნის, დმანისის, თეთრი წყაროს, მარნეულის, წალკის მუნიციპალიტეტებსა და ქალაქ რუსთავის მუნიციპალიტეტში | 880,0 |
| 19 00 | სახელმწიფო რწმუნებულის ადმინისტრაცია გორის, კასპის, ქარელისა და ხაშურის მუნიციპალიტეტებში | 660,0 |
| 20 00 | საქართველოს სახელმწიფო უსაფრთხოების სამსახური | 137 500,0 |
| 21 00 |  სსიპ - საპენსიო სააგენტო | 3 400,0 |
| 33 00 | საქართველოს პროკურატურა | 41 400,0 |
| 34 00 | საქართველოს დაზვერვის სამსახური | 13 800,0 |
| 35 00 | სსიპ - საჯარო სამსახურის ბიურო | 1 400,0 |
| 36 00 | სსიპ - იურიდიული დახმარების სამსახური | 7 300,0 |
| 37 00 | სსიპ - ვეტერანების საქმეთა სახელმწიფო სამსახური | 7 900,0 |
| 38 00 | სსიპ – საქართველოს ფინანსური მონიტორინგის სამსახური | 2 150,0 |
| 39 00 | ა(ა)იპ - საქართველოს სოლიდარობის ფონდი | 260,0 |
| 40 00 | საქართველოს სახელმწიფო დაცვის სპეციალური სამსახური | 60 400,0 |
| 41 00 | საქართველოს სახალხო დამცველის აპარატი | 8 500,0 |
| 42 00 | სსიპ – საზოგადოებრივი მაუწყებელი | 69 200,0 |
| 43 00 | სსიპ - საქართველოს კონკურენციის ეროვნული სააგენტო | 2 400,0 |
| 44 00 | ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაცია - სამხრეთ ოსეთის ადმინისტრაცია | 2 460,0 |
| 45 00 | საქართველოს საპატრიარქო | 25 000,0 |
| 46 00 | სსიპ – ლევან სამხარაულის სახელობის სასამართლო ექსპერტიზის ეროვნული ბიურო | 7 000,0 |
| 47 00 | სსიპ – საქართველოს სტატისტიკის ეროვნული სამსახური – საქსტატი | 10 120,0 |
| 48 00 | სსიპ - საქართველოს მეცნიერებათა ეროვნული აკადემია | 4 250,0 |
| 49 00 | საქართველოს სავაჭრო-სამრეწველო პალატა | 1 430,0 |
| 50 00 | სსიპ - რელიგიის საკითხთა სახელმწიფო სააგენტო | 5 330,0 |
| 51 00 | სახელმწიფო ინსპექტორის სამსახური | 9 000,0 |
| 52 00 | სსიპ - სახელმწიფო ენის დეპარტამენტი | 450,0 |
| 53 00 | სსიპ - საჯარო და კერძო თანამშრომლობის სააგენტო | 250,0 |
| 54 00 | სსიპ - ახალგაზრდობის სააგენტო | 4 200,0 |
| 55 00 | ეროვნული უსაფრთხოების საბჭოს აპარატი | 2 700,0 |
|  | **საერთო-სახელმწიფოებრივი მნიშვნელობის გადასახდელები** | **4 745 300,0** |
| 56 01 | საგარეო სახელმწიფო ვალდებულებების მომსახურება და დაფარვა | 2 963 000,0 |
| 56 02 | საშინაო სახელმწიფო ვალდებულებების მომსახურება და დაფარვა | 550 000,0 |
| 56 03 | საერთაშორისო საფინანსო ორგანიზაციებთან თანამშრომლობიდან გამომდინარე ვალდებულებები | 4 500,0 |
| 56 04 | ავტონომიური რესპუბლიკებისა და მუნიციპალიტეტებისთვის გადასაცემი ტრანსფერები | 226 000,0 |
| 56 05 | საქართველოს მთავრობის სარეზერვო ფონდი | 40 000,0 |
| 56 06 | წინა წლებში წარმოქმნილი დავალიანების დაფარვისა და სასამართლო გადაწყვეტილებების აღსრულების ფონდი | 45 000,0 |
| 56 07 | საქართველოს რეგიონებში განსახორციელებელი პროექტების ფონდი | 410 000,0 |
| 56 08 | მაღალმთიანი დასახლებების განვითარების ფონდი | 15 000,0 |
| 56 09 | საქართველოს სახელმწიფო ჯილდოებისათვის დაწესებული ერთდროული ფულადი პრემიების გაცემის ფინანსური უზრუნველყოფა | 200,0 |
| 56 10 | საერთაშორისო ხელშეკრულებებიდან გამომდინარე საოპერაციო ხარჯებისა და სხვა ვალდებულებების თანადაფინანსება | 700,0 |
| 56 11 | დაგროვებითი საპენსიო სქემის თანადაფინანსება | 236 000,0 |
| 56 12 | საერთაშორისო პარტნიორებთან თანამშრომლობით მუნიციპალიტეტებში დაგეგმილი რეფორმების ფინანსური მხარდაჭერა | 5 000,0 |
| 56 13 | დონორების მიერ დაფინანსებული საერთო-სახელმწიფოებრივი გადასახდელები | 219 900,0 |
| 56 14 | 2020-2022 წლების საპილოტე რეგიონების ინტეგრირებული განვითარების პროგრამის ფარგლებში შერჩეული პროექტების დაფინანსება მუნიციპალიტეტებში | 30 000,0 |

 **ა.დ) კანონპროექტის კავშირი სამთავრობო პროგრამასთან და შესაბამის სფეროში არსებულ სამოქმედო გეგმასთან, ასეთის არსებობის შემთხვევაში (საქართველოს მთავრობის მიერ ინიცირებული კანონპროექტის შემთხვევაში):**

 პროექტი შეესაბამება არსებულ სამთავრობო პროგრამას და ხელისუფლების მიერ COVID-19-ის პანდემიასთან დაკავშირებით შემუშავებულ გეგმას.

 **ა.ე) კანონპროექტის ძალაში შესვლის თარიღის შერჩევის პრინციპი, ხოლო კანონისთვის უკუძალის მინიჭების შემთხვევაში − აღნიშნულის თაობაზე შესაბამისი დასაბუთება:**

კანონპროექტის ამოქმედება გათვალისწინებულია კანონის გამოქვეყნებისთანავე.

 **ა.ვ) კანონპროექტის დაჩქარებული წესით განხილვის მიზეზები და შესაბამისი დასაბუთება (თუ ინიციატორი ითხოვს კანონპროექტის დაჩქარებული წესით განხილვას):**

ასეთი არ არსებობს.

 **ბ) კანონპროექტის ფინანსური გავლენის შეფასება საშუალოვადიან პერიოდში (კანონპროექტის ამოქმედების წელი და შემდგომი სამი წელი):**

 **ბ.ა) კანონპროექტის მიღებასთან დაკავშირებით აუცილებელი ხარჯების დაფინანსების წყარო:**

 კანონის პროექტი განსაზღვრავს მხოლოდ 2021 წლის სახელმწიფო ბიუჯეტის ასიგნებებს მხარჯავი დაწესებულებებისა და მათ მიერ განსახორციელებელი პროგრამებისათვის.

 **ბ.ბ) კანონპროექტის გავლენა სახელმწიფო ან/და მუნიციპალური ბიუჯეტის საშემოსავლო ნაწილზე:**

 კანონის პროექტი განსაზღვრავს 2021 წლის სახელმწიფო ბიუჯეტის დაზუსტებული შემოსავლების საპროგნოზო მაჩვენებლებს.

 **ბ.გ) კანონპროექტის გავლენა სახელმწიფო ან/და მუნიციპალური ბიუჯეტის ხარჯვით ნაწილზე:**

 კანონის პროექტი განსაზღვრავს 2021 წლის სახელმწიფო ბიუჯეტის დაზუსტებულ ასიგნებებს მხარჯავი დაწესებულებებისა და მათ მიერ განსახორციელებელი პროგრამებისათვის;

 **ბ.დ) სახელმწიფოს ახალი ფინანსური ვალდებულებები, კანონპროექტის გავლენით სახელმწიფოს ან მის სისტემაში არსებული უწყების მიერ მისაღები პირდაპირი ფინანსური ვალდებულებების (საშინაო ან საგარეო ვალდებულებები) მითითებით:**

 კანონის პროექტი განსაზღვრავს 2021 წლის სახელმწიფო ბიუჯეტით გათვალისწინებულ ვალდებულებებს.

 **ბ.ე) კანონპროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება კანონპროექტის მოქმედება, იმ ფიზიკურ და იურიდიულ პირებზე გავლენის ბუნებისა და მიმართულების მითითებით, რომლებზედაც მოსალოდნელია კანონპროექტით განსაზღვრულ ქმედებებს ჰქონდეს პირდაპირი გავლენა:**

 კანონის პროექტი ვრცელდება 2021 წლის სახელმწიფო ბიუჯეტით გათვალისწინებული პროგრამების ბენეფიციარებზე.

 **ბ.ვ) კანონპროექტით დადგენილი გადასახადის, მოსაკრებელის ან სხვა სახის გადასახდელის (ფულადი შენატანის) ოდენობა შესაბამის ბიუჯეტში და ოდენობის განსაზღვრის პრინციპი:**

 კანონის პროექტი არ ითვალისწინებს გადასახადის, მოსაკრებლის ან სხვა სახის გადასახდელის დადგენას.

 **ბ​1) ბავშვის უფლებრივ მდგომარეობაზე კანონპროექტის ზეგავლენის შეფასება:**

 კანონის პროექტი არ ითვალისწინებს რაიმე სიახლეს ბავშვებთან მიმართებაში, თუმცა დამატებით გამოყოფილი ასიგნებების ფარგლებში ახალი კორონავირუსით ინფიცირების შემტხვევაში სხვა ბენეფიციარებთან ერთად ბავშვებიც უზრუნველყოფილნი იქნებიან სათანადო მკურნალობით;

 **გ) კანონპროექტის მიმართება საერთაშორისო სამართლებრივ სტანდარტებთან:**

 **გ.ა) კანონპროექტის მიმართება ევროკავშირის სამართალთან:**

 კანონპროექტი არ ეწინააღმდეგება ევროკავშირის სამართალს.

 **გ.ბ) კანონპროექტის მიმართება საერთაშორისო ორგანიზაციებში საქართველოს წევრობასთან დაკავშირებულ ვალდებულებებთან:**

 კანონპროექტი არ ეწინააღმდეგება საქართველოს მიერ საერთაშორისო ორგანიზაციებში წევრობასთან დაკავშირებულ ვალდებულებებს.

 **გ.გ) კანონპროექტის მიმართება საქართველოს ორმხრივ და მრავალმხრივ ხელშეკრულებებთან და შეთანხმებებთან, აგრეთვე, ისეთი ხელშეკრულების/შეთანხმების არსებობის შემთხვევაში, რომელსაც უკავშირდება კანონპროექტის მომზადება, - მისი შესაბამისი მუხლი ან/და ნაწილი:**

 კანონპროექტი არ ეწინააღმდეგება საქართველოს ორმხრივი და მრავალმხრივი ხელშეკრულებებს. აგერეთვე, კანონპროექტი არ უკავშირდება რომელიმე ხელშეკრულებას/შეთანხმებას.

 **გ.დ) არსებობის შემთხვევაში, ევროკავშირის ის სამართლებრივი აქტი, რომელთან დაახლოების ვალდებულებაც გამომდინარეობს „ერთი მხრივ, საქართველოსა და, მეორე მხრივ, ევროკავშირსა და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან:**

 ასეთი არ არსებობს.

 **დ) კანონპროექტის მომზადების პროცესში მიღებული კონსულტაციები:**

 **დ.ა) სახელმწიფო, არასახელმწიფო ან/და საერტაშორისო ორგანიზაცია/დაწესებულება, ექსპერტი, სამუშაო ჯგუფი, რომელმაც მონაწილეობა მიიღო კანონპროექტის შემუშავებაში, ასეთის არსებობის შემთხვევაში:**

 წარმოდგენილი კანონპროექტის მომზადებისათვის გამოყენებული ძირითადი მაკროეკონომიკური პარამეტრები, ასევე ცვლილებების ძირითადი არსი შეთანხმებულია საერთაშორისო სავალუტო ფონდთან.

 **დ.ბ) კანონპროექტის შემუშავებაში მონაწილე ორგანიზაციის/დაწესებულების, სამუშაო ჯგუფის, ექსპერტის შეფასება კანონპროექტის მიმართ, ასეთის არსებობის შემთხვევაში:**

 ასეთი არ არსებობს.

 **დ.გ) სხვა ქვეყნების გამოცდილება კანონპროექტის მსგავსი კანონების იმპლემენტაციის სფეროში, იმ გამოცდილების მიმოხილვა, რომელიც მაგალითად იქნა გამოყენებული კანონპროექტის მომზადებისას, ასეთი მიმოხილვის მომზადების შემთხვევაში:**

ასეთი მიმოხილვა არ არსებობს.

 **ე) კანონპროექტის ავტორი**

 საქართველოს ფინანსთა სამინისტრო

 **ვ) კანონპროექტის ინიციატორი**

 საქართველოს მთავრობა